Aug 02,2017
జేఎస్‌డబ్ల్యూకు వ్యయాల భారం
న్యూఢిల్లీ: సజ్జన్‌ జిందాల్‌ నేతృత్వంలోని జేఎస్‌డబ్ల్యూ స్టీల్‌ సంస్థ అధిక వ్యయాల కారణంగా లాభాలు సగం వరకు పడిపోయాయి. ప్రస్తుత ఆర్థిక సంవత్సరం జూన్‌తో ముగిసిన తొలి త్రైమాసికంలో కంపెనీ ఏకికృత నికర లాభం 44.10శాతం పడిపోయి రూ.626 కోట్లుగా నమోదు అయ్యింది. గతేడాది ఇదే త్రైమాసికంలో సంస్థ నికరలాభం రూ.1,120కోట్లుగా ఉంది. మొత్తం నిర్వహణ రెవెన్యూ 23.98శాతం వృద్ధితో 12,886 కోట్ల నుంచి రూ.15,977 కోట్లకు ఎగిశాయి. వ్యయాలు 32.86శాతం పెరిగి రూ.11,383 కోట్ల నుంచి రూ.15,124కోట్లకు పెరిగాయి.
మీ స్నేహితులకు రికమెండ్ చెయ్యండి